Pozdravujem. 
Teší ma nadviazenie tohto kontaktu. 
V komentári položená otázka je plne dôvodná:
1) Obec Gemerská Hôrka zatiaľ nemá (oficiálne) určené názvy ulíc a iných verejných priestranstiev, hoci sa jedná o zákonnú povinnosť obce.
2) Poslanci OZ predmetné VZN pravdepodobne schvália až v septembri alebo oktobri tohto roka, a to na aj základe tých názvov, ktoré som uviedol na mape. 
3) Uvedomujem si pritom, že postup by mal byť opačný: najprv VZN a potom uvedenie (oficiálneho) názvu ulice na tejto alebo inej mape.
4) Termín „oficiálny názov“ zdôrazňujem preto, lebo sa už niekoľko desaťročí venujem problematike geografických názvov na území Gemerskej Hôrky, pôvodne nazývanej Malach a Ozorany. Tieto názvy od 13. storočia viem dokladovať, zozbieral som ich vyše 200, slovanského, maďarského alebo slovenského jazykového pôvodu. Mnohé z nich pritom padli do zabudnutia, čo je normálne. Iné zas nahradili nové názvy, medzi nimi aj také „nezmyselné“ názvy, ktoré nemajú žiadne historické opodstatnenie. Tieto ktosi vymyslel a následne sa „oficializovali“ tým, že sa objavili na všelijakých mapách, pričom ich nikto neschválil, k tomuto pozri: „Vyvieračka Forrás“ alebo „Vyvieračka pivničná diera“ na tejto mape. 
5) Čo sa týka názvov ulíc, ako som uviedol, obec ich nemá určené. Tie, ktoré sa bežne používali na prelome19/20. storočia a sú zaznamenané v cirkevných matrikách, obec po roku 1920 neaktulizovala. Stane sa to až teraz, pokiaľ poslanci predmetné VZN schvália. 
6) Vec je aktuálna už aj preto, lebo v blízkej budúcnosti obec plánuje obnoviť takmer všetky miestne komunikácie, ktoré za týmto účelom musí pasportorizovať.  Ak poznáte niekoho, kto dobre a rÿchlo vie spraviť, nápad privítam (ponuku od T-Mapy už máme), 
Ešte raz: som nesmierne rád, že Vy  – ako odborník – ste zareagovali na môj test uviesť názvy ulíc na vašej skvelej mape.
Na záver moje osobné údaje:
PhDr. Alexander Ambrus
Funkcia: poslanec a zástupca starostu obce Gemerská Hôrka
e-mail: xalex.ambrus@gmail.com
Tel: (+421) 940-146-500
